**projektas**

**reg. Nr. T-44**

**2.8. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **Dėl pasvalio rajono savivaldybės 2018 METŲ visuomenės sveikatos rėmimo specialiosios programos priemonių vykdymo ir lėšų panaudojimo ataskaitos patvirtinimo** |

|  |  |  |
| --- | --- | --- |
| 2019 m. kovo d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Lietuvos Respublikos sveikatos sistemos įstatymo 63 straipsnio 5 punktu, Pasvalio rajono savivaldybės Visuomenės sveikatos rėmimo specialiosios programos rengimo ir įgyvendinimo tvarkos aprašo, patvirtinto Pasvalio rajono savivaldybės tarybos 2016 m. gruodžio 21 d. sprendimu Nr. T1-243 „Dėl Pasvalio rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašo patvirtinimo“ (su visais aktualiais pakeitimais), 51 punktu, Pasvalio rajono savivaldybės taryba nusprendžia

patvirtinti Pasvalio rajono savivaldybės 2018 metų Visuomenės sveikatos rėmimo specialiosios programos priemonių vykdymo ir lėšų panaudojimo ataskaitą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Dalia Vasiliūnienė

2019-03-01, tel. (8 451) 54 086

Suderinta DVS Nr. RTS-49

PATVIRTINTA

Pasvalio rajono savivaldybės tarybos

2019 m. kovo d. sprendimu Nr. T1-

**PASVALIO RAJONO SAVIVALDYBĖS 2018 METŲ VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO IR LĖŠŲ PANAUDOJIMO ATASKAITA**

**1. Informacija apie Savivaldybės visuomenės sveikatos rėmimo specialiosios programos (toliau – Programa) lėšas**

|  |  |  |
| --- | --- | --- |
| **Eil. Nr.** | **Programos pajamų šaltiniai** | **Suma, Eur** |
| 1.1. | Savivaldybės biudžeto lėšos (lėšos, gautos už poliklinikos patalpų nuoma) | 46 282,47 |
| 1.2. | Savivaldybės aplinkos apsaugos rėmimo specialiosios programos lėšos | 10 600 |
| 1.3. | Lėšų likutis ataskaitinių biudžetinių metų pradžioje | 2 901,92 |
| **Iš viso pajamų** | | 56 822,47 |
| **Iš viso lėšų** | | **59 784,39** |

**2. Priemonės, kurioms finansuoti naudojamos visuomenės sveikatos rėmimo specialiosios programos lėšos.**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Detalus priemonės vykdymo aprašymas** | **Panaudota lėšų, Eur** |
| **2.1.** | **Specialiosios programos sveikatinimo projektų finansavimas** | |  |
| 2.1.1. | Projektas „Buitinių kenkėjų naikinimas Pasvalio rajono savivaldybės problematiškose šeimose“, UAB „Profilaktinė dezinfekcija“ | 26-ose Pasvalio rajono problematiškose šeimose atlikti kenkėjų (tarakonų, blusų) naikinimo darbai. Teikta žodinė informacija šeimoms apie buitinių kenkėjų daromą žalą, sukeliamas ligas. | 1 000 |
| 2.1.2. | Projektas „Gyvenkime sveikai“, Grūžių krašto kaimo bendruomenė | Organizuota sveikatingumo šventė, aktyvaus judėjimo varžybos, 6 km. ėjimas su šiaurietiškomis lazdomis, sveikos gyvensenos popietė, išvyka į Joniškėlio slaugos ligoninę (60 dalyvių). | 500 |
| 2.1.3. | Projektas „Neužgesk, viltie, regėti“, Glaukoma sergančiųjų bendrija „Šviesa“ | Organizuotas pasaulinės glaukomos dienos minėjimas, paskaitos, prevenciniai praktiniai užsiėmimai, pokalbiai, susitikimai su gydytojais, susitikimai su moksleiviais, viktorinos ir konkursai moksleiviams, organizuota sveikatinimo dekada Pasvalio sporto mokyklos baseine (171 dalyvis). | 800 |
| 2.1.4. | Projektas „Sportuok – būk sveikas ir laimingas“, Jaunimo iniciatyvinė grupė „Marabu“ | Vasaros metu organizuotos sportinės varžybos: bėgimas, krepšinis 3x3 ir tinklinis, šeimos estafetės, įsigyti krepšinio stovai su tinklais ir lankais, prizai varžybų dalyviams.(145 dalyviai). | 950 |
| 2.1.5. | Projektas „Raudona linija“, Pasvalio rajono Pajiešmenių pagrindinė mokykla | Organizuoti prevenciniai „Sniego gniūžtės“ renginiai, sveikos gyvensenos „Ežiuko pamokėlės“, „Apskritojo stalo diskusija“, sveikatingumo šventė visai šeimai, akcijos, sportinės pramogos, šventės, varžybos, konkursai, refleksijos, rengti stendai, informaciniai leidiniai (160 dalyvių). | 700 |
| 2.1.6. | Projektas „Vaikų, tėvų ir pedagogų emocinio raštingumo stiprinimas“, Visuomeninė organizacija „Gelbėkit vaikus“ | Suorganizuota Pasvalio rajono socialiai pažeidžiamų šeimų (tėvų ir vaikų) 2 d. stovykla, kurios metu organizuoti šeimos (tėvų ir vaikų), mokyklų socialinių pedagogų bei seniūnijų socialinių darbuotojai psichologiniai mokymai, praktiniai užsiėmimai tėvams, jų vaikams bei lydintiems socialiniams darbuotojams. Pravesti mokymai ir praktiniai užsiėmimai, mokantys atpažinti patyčias ir galimybę suteikti pagalbą kitiems, stiprinantis savivertę ir psichologinį atsparumą (117 dalyvių). | 2 100 |
| 2.1.7. | Projektas „Sportas ir sveikata – visada greta“, Švobiškio ir aplinkinių kaimų bendruomenė | Organizuota vasaros sporto šventė, įsigyta sporto inventoriaus, organizuoti užsiėmimai gyventojams žiemos sezono metu (85 dalyviai). | 800 |
| 2.1.8. | Projektas „Sveikame kūne – sveika siela II“, Pasvalio r. Krinčino Antano Vienažindžio pagrindinė mokykla | Organizuota judrieji žaidimai Smegduobių parke, spalvų terapija, pokalbis-diskusija, paskaita, žygis su šiaurietiškomis lazdomis, turizmo diena, vaikų gynimo diena, sporto diena, estafečių diena, organizuota išvyka į Montebolą, zumbos užsiėmimas, stalo žaidimų diena, sveikatingumo diena (91 dalyvis). | 1 500 |
| 2.1.9. | Projektas „Mokykimės būti sveiki“, Pasvalio astmininkų klubas „Teisė kvėpuoti“ | Organizuotas šiaurietiškas vaikščiojimas, baseino lankymas, druskų kambario lankymas, sveikatingumo stovykla prie jūros, konferencija LOPL dienai paminėti (55 dalyviai). | 400 |
| 2.1.10. | Projektas „Vaikų turinčių raidos sutrikimų psichinės sveikatos stiprinimas ir reabilitacijos kokybės gerinimas Pasvalio ligoninės ankstyvojoje reabilitacijos tarnyboje“, VšĮ Pasvalio ligoninės Ankstyvoji reabilitacijos tarnyba | Įsigyta papildomų priemonių psichinės sveikatos stiprinimui. Organizuoti grupiniai užsėmimai psichinei sveikatai stiprinti tėvams, kuriu vaikai turi raidos sutrikimų ir lanko Ankstyvosios reabilitacijos tarnybą. Vaikams, turintiems raidos sutrikimų, organizuoti grupiniai užsiėmimai su įsigytomis priemonėmis psichinei sveikatai stiprinti. Organizuota 11 grupinių užsiėmimų, 95 dalyviai. | 1 150 |
| 2.1.11. | Projektas „Judėk, bendrauk, gyvenk“, Pasvalio rajono Puškonių kaimo bendruomenė | Organizuota paskaita apie fizinį aktyvumą, mankštos užsiėmimai, vaikščiojimas su šiaurietiškomis lazdomis, įsigytos šiaurietiško ėjimo lazdos (40 dalyvių). | 700 |
| 2.1.12. | Projektas „Padėk pats/pati sau“ 2, Pasvalio rajono Trečiojo amžiaus universitetas | Organizuoti 6 psichologiniai-pedagoginiai praktiniai, meno terapijos užsiėmimai daugiafunkciuose centruose (111 dalyvių). | 1 200 |
| 2.1.13. | Projektas „Augu sveikas ir laimingas“, Pasvalio r. Joniškėlio Gabrielės Petkevičaitės-Bitės gimnazijos Meškalaukio daugiafunkcis centras | Organizuota pokalbis-paskaita, piešinių konkursas, valandėlė „Jausmų paštas“, stalo teniso turnyras, įsigytas stalo žaidimas, biliardo stalas (27 dalyviai). | 400 |
| 2.1.14. | Projektas „Judėjimas – tai sveikata 2“, Pasvalio r. Joniškėlio Gabrielės Petkevičaitės–Bitės gimnazijos Norgėlų daugiafunkcis centras | Įsigyta krepšinio lenta su stovu, organizuoti 2x2, 3x3 ir penkių baudų krepšinio turnyrai, popietė-paskaita apie sporto nauda organizmui (32 dalyviai). | 300 |
| 2.1.15. | Projektas „Blogai matau – gerai jaučiuosi“, viešoji įstaiga Panevėžio ir Utenos regionų aklųjų centras | Organizuota 4 d. sveikatinimo stovykla prie jūros regėjimo neįgaliesiems, jos metu buvo organizuotos įvairios veiklos ir užsiėmimai skatinantys atsipalaiduoti, pajausti įvairios aplinkos poveikį (vaikščiojimas įvairiais paviršiais, maudynės jūroje, vaikščiojimas pajūriu, pratimai sausumoje ir jūroje, meditacija) (14 dalyvių). | 350 |
| 2.1.16. | Projektas „Gyvenk sveikai“, Kaimo bendruomenė „Žvirgždė“ | Įsigytos šiaurietiško ėjimo lazdos, organizuotas bendruomenės narių vaikščiojimas su šiaurietiško ėjimo lazdomis (19 dalyvių). | 200 |
| 2.1.17. | Projektas „Gyvenk sveikai – sportuok linksmai“, Pasvalio r. Joniškėlio Gabrielės Petkevičaitės-Bitės gimnazija | Organizuoti sporto turnyrai: tritaškių mėtymo, krepšinio, šaškių, stalo teniso smiginio, sveikos gyvensenos paskaitos, klasės valandėlės sveikatos temomis, sporto šventės, linksmosios estafetės, akcijos, konkursai, mokinių ir tėvų sporto šventė, įsigyta sporto inventoriaus (260 dalyvių). | 900 |
| 2.1.18. | Projektas „Kartu mes galime“, Pasvalio rajono Grūžių vaikų globos namai | Organizuotas seminaras-mokymai, prevenciniai susitikimai-pokalbiai, kelionė prie jūros, užsiėmimų ciklai „Meno paslaptys“ ir „Diena be kompiuterio“, gyvenimo įgūdžių ugdymo pratybos, relaksaciniai užsiėmimai, renginiai skirti tarptautinei vaikių gynimo dienai, prevenciniai susitikimai/apsilankymai, pokalbiai-diskusijos, paroda (75 dalyviai). | 1 500 |
| 2.1.19. | Projektas „Gyvenk sveikai VI – kelias į sveikatą per žinias, meną ir sportą“, Pasvalio specialioji mokykla | Organizuoti terapiniai-psichologiniai užsiėmimai „Emocinė parama šeimoms, auginančioms vaikus su negalia“, respublikinis festivalis „Kai tu šalia“, įvairios sportinės varžybos, muzikos ir meno terapiniai užsiėmimai, pokalbiai, užsiėmimai, susitikimai, valandėlės, viktorinos, akcijos, sveikatinimo renginiai, žygis dviračiais, įvairios išvykos, konkursai (188 dalyviai). | 2 000 |
| 2.1.20. | Projektas „Sveikas – Laimingas“, Pasvalio rajono sergančių cukriniu diabetu draugija „Sveikata“ | Organizuota diabeto mokykla, konsultacijos, psichologo užsiėmimai, 1 d. sveikatingumo stovykla, Sporto mokyklos baseino lankymas, sveikatingumo dienos bendruomenėse, konferencija „Sveika gyvensena, šeima ir diabetas“ (200 dalyvių). | 1 000 |
| 2.1.21. | Projektas „Sportuokime visi drauge“, Vaškų krašto bendruomenė | Organizuota paskaita apie bičių produktų panaudojimą žmogaus sveikatai, žaidimų vakarai, smiginio varžybos, krepšinio ir tinklinio turnyrai, įsigyta smulkaus sportinio inventoriaus, stalo žaidimų (120 dalyvių). | 800 |
| 2.1.22. | Projektas „Pradėkime gyventi sveikiau“, Mikoliškio kaimo bendruomenė | Organizuota paskaita apie judėjimo naudą, teoriniai-praktiniai šiaurietiško ėjimo užsiėmimai, savikontrolės diena, mankštos užsiėmimai, įsigytos šiaurietiško ėjimo lazdos (66 dalyviai). | 500 |
| 2.1.23. | Projektas „Sveikata tai jėga, mums pasenti palengva“, Pasvalio rajono „Atžalyno“ bendruomenė | Organizuota paskaita apie sveiką gyvenseną, organizuotas Pasvalio PASPC druskų kambario lankymas, įsigyta masažinė kėdė (20 dalyvių). | 700 |
| 2.1.24. | Projektas „Sveika gyvensena – tvirtos valstybės pamatai“, VšĮ „Auto Moto group“ | Organizuota 4 d. vaikų ir jaunimo stovykla „Pažinkime vieni kitus“, kartu su partneriais skaitytos 6 paskaitos apie sveiką gyvenimo būdą ugdymo įstaigose, bendruomenėse (60 dalyvių). | 1 000 |
| 2.1.25. | Projektas „Įkvėpk ir pajudėk Pušalote“, Pušaloto bendruomenė | Organizuoti Body flex užsiėmimai, ėjimo su šaurietiškomis lazdomis užsiėmimai, įsigytos šiaurietiško ėjimo lazdos (20 dalyvių). | 400 |
| 2.1.26. | Projektas „Sveika gyvensena vyresniame amžiuje“, Lietuvos politinių kalinių ir tremtinių sąjungos Pasvalio skyrius | Organizuotas Sporto mokyklos baseino lankymas, Pasvalio PASPC druskų kambario lankymas (70 dalyvių). | 700 |
| 2.1.27. | Projektas „Sveikata – brangiausias turtas“, Žilpamūšio krašto bendruomenė | Organizuota psichologo paskaita „Sveika mityba ir emocijų valdymas“ (27 dalyviai). | 200 |
| 2.1.28. | Projektas „Mokomės gyventi sveikai“, Pasvalio rajono sutrikusio intelekto žmonių užimtumo centras „Viltis“ | Organizuoti pokalbiai, išvykos, paskaita-diskusija, sporto šventė, lankytas druskų kambarys Pasvalio PASPC, įsigytas dviratis-treniruoklis, elektrinis masažuoklis, kitas sportinis inventorius (50 dalyvių). | 1 500 |
| 2.1.29. | Projektas „Išbandyk save šimtmečio varžybose“, Pasvalio r. Joniškėlio Gabrielės Petkevičaitės-Bitės gimnazijos Švobiškio daugiafunkcis centras | Organizuota sporto šventė „Išbandyk save šimtmečio varžybose“, kurios metu vyko jaunimo krepšinio, tinklinio, vaikų kvadrato, baudų mėtymo, šaškių, rutulio stūmimo, smiginio varžybos, orientacinės rungtis, estafetės, sportiniai žaidimai ir atrakcionai. Organizuota paskaita-viktorina, plakatų paroda (95 dalyviai). | 350 |
| 2.1.30. | Projektas „Sportas – mūsų sveikata“, Pasvalio sporto mokykla | Organizuotos 4 sporto dienos rajono ugdymo įstaigų ikimokyklinių ir priešmokyklinių grupių vaikams, dieninė – edukacinė sveikatinimo stovykla 2 etapais pagal amžiaus grupes sporto mokyklos auklėtiniams, įsigyta sportinio inventoriaus (160 dalyvių). | 1 000 |
| 2.1.31. | Projektas „Už sveiką Škilinpamūšio bendruomenės gyvenimą“, Pasvalio rajono Škilinpamūšio kaimo bendruomenė | Organizuota vaikų ir jaunimo sporto šventė, Sporto mokyklos baseino lankymas (52 dalyviai). | 200 |
| 2.1.32. | Projektas „Judėk ir būsi sveikas“, Joniškėlio Igno Karpio žemės ūkio ir paslaugų mokykla | Organizuotas rajoninis naktinio krepšinio turnyras, sporto renginys „Judėk ir būsi sveikas“, žaidynės karių dienai paminėti, orientacinis renginys, stalo teniso varžybos, seminarai-užsiėmimai smurto ir patyčių prevencijos temomis (150 dalyvių). | 1 800 |
| 2.1.33. | Projektas „Tu rūpi“, Pasvalio Šv. Jono Krikštytojo parapijos Vaikų dienos centras | Organizuotos diskusijos, pokalbiai sveikos gyvensenos tema, psichologės paskaita, savižudybių, patyčių prevencijai skirtas renginys, Sporto mokyklos baseino lankymas (33 dalyviai). | 350 |
| 2.1.34. | Projektas „Vasaros stotelė“, Asociacija Pasvalio šeimos gerovės centras | Suorganizuota 2 dienų vasaros stovykla rizikos grupių vaikams, atribojant juos nuo žalingos aplinkos poveikio vasaros stovyklos metu ir ugdant sveiką gyvenseną (20 dalyvių). | 800 |
| 2.1.35. | Projektas „Sportuokime kartu“, Norgėlų bendruomenė | Suorganizuota tradicinė Joniškėlio krašto bendruomenių vasaros sporto šventė, įsigyta sportinio inventoriaus, organizuotos bodyflex treniruotės (423 dalyviai). | 800 |
| 2.1.36. | Projektas „Sveika mokykla“, Pasvalio r. Vaškų gimnazija | Organizuota mankštos, paskaitos, viktorinos, savaitė be patyčių, įrengtas edukacinis vaismedžių, vaiskrūmių takas, informacinis stendas (237 dalyviai). | 800 |
| 2.1.37. | Projektas „Sveiki, svarbūs, mylimi“, Pasvalio lopšelis-darželis „Eglutė“ | Organizuotos mankštos, žiemos pramogos, pokalbiai-diskusijos, popietės, sportinis sveikatos turnyras, piešinių, fotografijų parodos, paskaitos, parengti informaciniai lankstinukai tėvams, organizuoti emocinio ugdymo „Kimochis“ užsiėmimai, įsigytos priemonės emociniam ugdymui, sportinis inventorius (220 dalyvių). | 1 100 |
| 2.1.38. | Projektas „Sveikas ir laimingas“, Pasvalio lopšelis-darželis „Liepaitė“ | Organizuotos emocinių įgūdžių valandėlės, sporto šventės, renginiai įvairių dienų (susijusių su sveika gyvensena) paminėjimui, paskaitos, tėvų emocinio ugdymo vakarai, protmūšis, mažasis futboliukas, įrengti emociniai kampeliai 5 grupėse, įsigytos priemonės emociniam ugdymui (286 dalyviai). | 1 000 |
| 2.1.39. | Projektas „Sveikatą stiprinanti mokykla“, Pasvalio Svalios progimnazija | Organizuotos judriosios pertraukos, plaukimo pamokos baseine, sveikatos savaitė, akcijos, varžybos, valandėlės, konkursai, stovykla, dviračių žygis, turistinės išvykos; įvairūs sveikatinimo renginiai, dienų, susijusių su sveika gyvensena, paminėjimui; sporto diena miesto parke (400 dalyvių). | 800 |
| 2.1.40. | Projektas „Sveika gyvensena – gyvenimo būdas“, Pasvalio Lėvens pagrindinė mokykla | Organizuotas sveikos gyvensenos paskaitų ciklas, psichologo paskaita, stalo teniso varžybos, sveikatingumo diena, prevencinis renginys „Linksmoji naktelė“, akcijos, popietės, varžybos, grindų riedulio varžybos, judriosios pertraukos, žiemos sporto šventė mokyklos bendruomenei, įsigyti 2 treniruokliai, smulkus sportinis inventorius (515 dalyvių). | 1 700 |
| 2.1.41. | Projektas „Atrask save“, Pasvalio r. Pumpėnų gimnazija | Organizuota veiksmo savaitė „Be patyčių“, paskaitos, užsiėmimai, žaidimai, viktorinos, protų mūšiai, akcijos, sporto varžybos, turnyrai, sporto šventė, judriosios savaitės renginiai, grupiniai pokalbiai, diskusijos, sportiškiausios klasės rinkimai (290 dalyvių). | 700 |
| 2.1.42. | Projektas „Sportuokime ir būkime sveiki“, Nairių krašto bendruomenė | Organizuota sveikatingumo savaitė, sporto šventė, įsigyta smulkaus sportinio inventoriaus (60 dalyvių). | 400 |
| 2.1.43. | Projektas „Keiskim visuomenę savo pavyzdžiu“, Sveikatinimo ir šiaurietiško ėjimo klubas „Ego sanus“ | Suorganizuota 50 mankštų Pasvalio sporto mokyklos baseine, 4 šiaurietiško ėjimo ir orientaciniai užsiėmimai, 2 žygiai baidarėmis visai šeimai su 2 dienų stovyklomis, 3 dienų sveikatingumo stovykla, įsigytos šiaurietiško ėjimo lazdos (735 dalyviai). | 1 700 |
| 2.1.44. | Projektas „Savęs pažinimo link“, Pasvalio rajono Raubonių kaimo bendruomenė | Organizuotos 2 paskaitos, pokalbis-paskaita, sveikatinimo renginys, surengtos 5 išvykos į Pasvalio PASPC druskų kambarį, parengti lankstinukai apie projekto veiklą (50 dalyvių). | 600 |
| 2.1.45. | Projektas „Sveika gyvensena – kas tai?“, Kraštų kaimo bendruomenė | Organizuotos 5 išvykos į Sporto mokyklos baseiną, baigiamasis sveikatinimo renginys „Sveikame kūne sveika siela“ (30 dalyvių). | 300 |
| 2.1.46. | Projektas „Būkime sveiki“, Kaimo bendruomenė „Kalneliškių kraštas“ | Organizuotas edukacinis seminaras „Emocinė sveikata“, pokalbis apie sveiką gyvenseną ir prevencines programas su Visuomenės sveikatos biuro specialistėmis (50 dalyvių). | 300 |
| 2.1.47. | Projektas „Sveikata didžiausias mūsų turtas“, VšĮ Veiklių mamų klubas, Pasvalio filialas | Organizuotas projekto pristatymo renginys, paskaita-diskusija apie sveikatą, paskaita apie eterinius aliejus, šeimų žygis, vakaras-diskusija moterims, pokalbių vakaras, muzikos terapijos užsiėmimai (78 dalyviai). | 650 |
| 2.1.48. | Projektas „Kartu su vaiku – 6“, Pasvalio rajono savivaldybės Švietimo pagalbos tarnyba | Pravestos 8 paskaitos rajono mokyklose mokyklų bendruomenėms savižudybių prevencijos tema, organizuota 10 užsiėmimų vaikams, turintiems elgesio sutrikimų, organizuotas seminaras „Vaikų ir paauglių žalojimas“ , konferencija „Savižudybių prevencija: geroji patirtis Pasvalio rajone“, parengtas ir platintas lankstinukas apie pagalbos galimybes galimai galvojančiam apie savižudybę (352 dalyviai). | 1 700 |
| 2.1.49. | Projektas „Padėk sau ir kitiems“, Pasvalio Petro Vileišio gimnazija | Organizuota draugiškumo savaitė, antistresinė savaitė, konferencija „Gyvybės vertė jaunimo akimis“, tolerancijos dienos renginiai, paskaitos tėvams (globėjams), 2 dienų stovykla aktyviausiems mokiniams, meno savaitė, spalvų savaitė, praktiniai užsiėmimai, pozityvios tėvystės STEP12-17 tėvams (globėjams) mokymų organizavimas, prevencinis renginys „Naktis mokykloje“ (660 dalyvių). | 1500 |
| 2.1.50. | Projektas „Augu sveikas ir žvalus III“, Pasvalio r. Saločių Antano Poškos pagrindinė mokykla | Organizuota veiksmo savaitė „Be patyčių 2018“, prevencinė naktis mokykloje, psichologo paskaitos, Europos judrioji savaitė, sporto-sveikatinimo diena, tolerancijos diena, 6 prevencinės akcijos ir iniciatyvos, išvyka į Sporto mokyklos baseiną (195 dalyviai). | 500 |
| 2.1.51. | Projektas „Pasvalio klasių palydėjimas“, Asociacija „Trinus“ | Projekte dalyvavo dvi klasės (50 jaunuolių ir 5 mokyklų specialistai), organizuoti 5 seminarai, konsultuota dviejų mokyklų bendruomenė, klasių auklėtojos, organizuotas baigiamasis renginys. | 1 700 |
| **Iš viso įgyvendinant projektus dalyvavo 7 526 dalyviai, iš jų – 4 761 vaikai ir jaunimas (2 644 – nuo 0–14 metų, 2 117 – 14–29 metų)** | | |  |
| **Iš viso 2.1.1–2.1.51** | | | **45 000** |
| **2.2** | **Pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programos 2018 m. priemonių plano įgyvendinimas** | Organizuota kampanija Pasaulinei dienai be tabako paminėti (9 renginiai, 895 dalyviai), vykdytos prevencinės priemones dėl elektroninių cigarečių vartojimo žalos, parengti 6 informaciniai pranešimai, parengta 12 straipsnių apie priklausomybę sukeliančių medžiagų vartojimo žalą. Teiktos 25 individualios konsultacijos siekiantiems mesti rūkyti, išplatinta informacija bendrojo ugdymo įstaigose apie tai, kur galima kreiptis pagalbos, jei vaikas vartoja psichoaktyviąsias medžiagas (12 plakatų, tiražas 250), organizuoti protmūšiai „Ką žinau apie žalingus įpročius?“ (17 komandų, 110 dalyvių), organizuotos vasaros sportines varžybas vaikų ir jaunimo užimtumui didinti, kroso varžybos policijos taurei laimėti (441 dalyvis). Organizuotos varžybos mokiniams „Jėgos sportas – jėga“ (20 dalyviai). Organizuoti 3 paplūdimio tinklinio turnyrai Mero taurei laimėti (48 dalyviai). Apmokėtas priklausomybės ligų gydymas (gydymo, konsultavimo paslaugos, kelionės išlaidos) (29 asmenys), psichologo, psichiatro paslaugos po priklausomybės ligų gydymo socialinės rizikos šeimoms ir socialinės rizikos asmenims (38 asmenys), teikta pagalba Psichikos dienos stacionare priklausomybių turintiems pacientams (46 asmenys), įgyvendinta Ankstyvosios intervencijos programoje (dalyvavo 33 jaunuoliai).  Organizuota konferencija „Socialinė partnerystė sprendžiant alkoholio vartojimo problemas Pasvalio rajone“ (48 dalyviai). Organizuoti 26 renginiai, teikta informacija apie elektronines cigaretes, jų daromą žalą žmogaus sveikatai ugdymo įstaigų bendruomenėms, vaikams ir jų tėvams. Atnaujinti „Nerūkymo zona“ ženklai 18 vietų. 12 rajono ugdymo įstaigų vykdytas narkotinių medžiagų aptikimo aplinkoje tyrimas testų pagalba. Organizuotas Europos judriosios savaitės paminėjimas (2 049 dalyviai), dalyvauta Respublikiniame konkurse „Saugokime jaunas gyvybes keliuose“ (850 dalyvių).  Kontroliuojant, kad būtų paisoma draudimo rūkyti Pasvalio rajone paskelbtose „Nerūkymo zonose“ ir tose vietose, kuriose pagal Lietuvos Respublikos tabako kontrolės įstatymą tai daryti draudžiama, Policijos komisariatas organizavo 16 reidų, nustatė 43 pažeidimus. Per 2018 metus buvo įvykdytos 5 įvairios saugų eismą keliuose skatinančios akcijos su skirtingo amžiaus Pasvalio rajono gyventojų grupėmis.  **Iš viso Programos veiklose ir renginiuose dalyvavo apie 4 637 dalyvius.** | **3 850** |
| **2.3.** | **Pasvalio rajono savivaldybės 2018–2020 metų savižudybių prevencijos programos 2018 m. priemonių plano įgyvendinimas** | Įsteigta savižudybių prevencijos darbo grupė. Grupėje analizuoti 4 savižudybių atvejai, organizuota pagalba. Parengti krizių valdymo tvarkos aprašai ugdymo įstaigose, ugdymo įstaigų VGK analizuoti 8 krizės atvejai. Įvyko 21 krizinių atvejų aptarimas komandose, teikusiose pagalbą ugdymo įstaigose. Įgyvendinant Savižudybių prevencijos atvejų vadybos modelį VšĮ Pasvalio PASPC Psichikos sveikatos centre 3 asmenims teiktos paslaugos, užtikrintas paslaugų tęstinumas. Organizuoti mokymai specialistams, kaip atpažinti savižudybės riziką ir nukreipti profesionalios pagalbos. Mokymuose dalyvavo 121 asmuo. Iš jų: 44 apmokyti pagal safe TALK programą, 75 – ROTARY projekto lėšomis, 2 specialistai pagal ASIST programą. Organizuoti 3 mokymai pedagogams ir mokyklos bendruomenei dėl patyčių prevencijos ugdymo įstaigose:  „Vaikų ir paauglių savęs žalojimas“, ,,Paauglystės grimasos. Z kartos ypatumai“, ,,Nesmurtinė komunikacija“ (198 dalyviai). Organizuota konferencija „Savižudybių prevencijos žingsniai Pasvalio rajone“ (70 dalyvių). Organizuota 18 paskaitų Pasvalio rajono gyventojams savižudybių prevencijos tema (288 dalyviai). Parengtas, atspausdintas ir platintas įvairiuose renginiuose lankstinukas „Kaip galime padėti galvojančiam apie savižudybę?“ (tiražas 3600).  **Iš viso renginiuose ir mokymuose dalyvavo 677 dalyviai.** | **1 850** |
| **2.4.** | **Visuomenės sveikatos stebėsenos ataskaitos rekomendacijų priemonių plano įgyvendinimas** | Skatinant vaikų ir paauglių, lankančių daugiafunkcius centrus, fizinį aktyvumą buvo organizuoti 2 renginiai Švobiškio ir Žilpamūšio daugiafunkciuose centruose, dalyvavo 123 dalyviai. Įvykdytas paskaitų ciklas socialinės rizikos šeimoms apie šeimos planavimą, apsisaugojimo priemones nuo nepageidaujamo nėštumo, lytiškai plintančių ligų (6 paskaitos, pokalbiai, 94 dalyviai). Suteikta pagalba moterims, išvengiant nepageidaujamo nėštumo, suteiktos konsultacijos, prevencinės programos paslaugos (16 moterų). Organizuotos 5 paskaitos Pasvalio r. kaimo bendruomenėse apie sveikatos stiprinimo galimybes socialinę atskirtį patiriančioms šeimoms (78 dalyviai). Organizuoti pozityvios tėvystės kursai: 11 tėvysčių grupių pagal STEP ir Pozityvios tėvystės programą (124 dalyviai – tėvai/globėjai). Organizuoti 4 mokymai, skirti tėvams, pedagogams ir visuomenei vaikų ir paauglių susižalojimų prevencijos ir rizikos įvertinimo temomis, seminaras specialistams ir visuomenei apie onkologijos ligų prevenciją (40 dalyvių). Pateiktas 21 pranešimas apie Širdies ir kraujagyslių ligų ir cukrinio diabeto rizikos grupių programas renginių metu (bendruomenėse), 2 straipsniai rajoniniame laikraštyje. Širdies ir kraujagyslių ligų ir cukrinio diabeto programoje dalyvavo 12 asmenų, atitinkančių tikslinę grupę ir 25 nepriklausančių rizikos grupei, organizuotos 5 paskaitos. Vesti 7 šiaurietiškojo ėjimo užsiėmimai (81 dalyvis), 17 mankštos užsiėmimų (323 dalyviai), jogos užsiėmimai (44 užsiėmimai – 398 dalyviai), funkcinės treniruotės (26 užsiėmimai – 600 dalyvių). Organizuotas fizinio aktyvumo skatinimo konkursas (134 dalyviai). Vesti įvairūs sveikatinimo renginiai, skirti fiziniam aktyvumui skatinti (36 renginiai – 1 038 dalyviai). Parengta 40 publikacijų, išsiųsta 700 elektroninių laiškų. Pasvalio rajono mokyklų moksleiviai aktyviai įsijungė į Visuomenės sveikatos biuro, nevyriausybinių organizacijų, policijos, šaulių sąjungos organizuojamus sporto renginius ir aktyviai juose dalyvavo per 2 900 dalyvių.  Psichikos dienos stacionare suteikta pagalba 46 pacientams, turintiems įvairių priklausomybių.  Organizuoti pirmos pagalbos mokymai (659 dalyviai). Programos lėšomis Pasvalio PASPC atlikti lipidogramos tyrimai 50 asmenų, nepatenkančių į finansuojamas rizikos grupes. Užtikrinta tuberkuliozės (DOTS) kabineto veikla, per metus lankėsi 20 asmenų, suteiktos 562 paslaugos. Parengta ir pateikta paraiška ESFA „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Pasvalio rajone“. Gautas finansavimas, pasirašyta projekto įgyvendinimo sutartis, atlikti maisto talonų viešieji pirkimai. Tuberkulino mėginiais patikrinti 139 septynerių metų vaikai. Tuberkuliozės profilaktikos, kontrolės klausimais organizuoti 4 renginiai, 43 pokalbiai su patiriančiais socialinę atskirti gyventojais. Organizuotos 5 paskaitos tuberkuliozės profilaktikos klausimais darbuotojams ir gyventojams (144 dalyviai).  **Iš viso Plano įgyvendinimo veiklose ir renginiuose dalyvavo apie 6 403 dalyvius.** | **4 024,20** |
|  |  | **Iš viso 2.2–2.4** | **9 724,2** |
|  |  | **Iš viso 2.1–2.4** | **54 724,20** |

**3. Ataskaitinio laikotarpio Programos lėšų likutis (nepanaudotos lėšos) –** **5 060,19 Eur.**

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės 2018 mETŲ visuomenės sveikatos rėmimo specialiosios programos priemonių vykdymo ir lėšų panaudojimo ataskaitos patvirtinimo**

2019-03-01

Pasvalys

**1. Problemos esmė.**

Sprendimo projektu siūloma patvirtinti Pasvalio rajono savivaldybės 2018 metų Visuomenės sveikatos rėmimo specialiosios programos (toliau – Programos) priemonių vykdymo ir lėšų panaudojimo ataskaitą. Programos lėšomis buvo finansuojamas Pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programos 2018 m. priemonių įgyvendinimas, Pasvalio rajono savivaldybės 2018–2020 metų savižudybių prevencijos programos 2018 m. priemonių plano įgyvendinimas, Visuomenės sveikatos stebėsenos ataskaitos rekomendacijų priemonių plano įgyvendinimas bei sveikatinimo projektai, kuriuos Bendruomenės sveikatos tarybai pateikė įvairios įstaigos, bendruomenės, nevyriausybinės organizacijos.

Patvirtinta 2018 metų Programos sąmata iš viso 54 724,20 Eur. Lėšų likutis 2018 m. sausio 1 d. buvo 2 901,92 Eur. Programos pajamos: lėšos, gautos iš Savivaldybės aplinkos apsaugos rėmimo specialiosios programos – 9 100 Eur, lėšos, gautos už poliklinikos patalpų nuomą – 42 722,28 Eur. Sveikatinimo projektų finansavimui paskirstyti 45 000 Eur. Bendruomenės sveikatos tarybai buvo pateikti 53 projektai, finansuoti – 51, iš jų: 15 projektų pateikė ugdymo įstaigos, 10 – nevyriausybinės organizacijos, 15 – kaimo bendruomenės, 4 – vaiko dienos centrai, 9 – kitos įstaigos ir organizacijos. Nefinansuoti 2 projektai, tai Pasvalio rajono „Santakos“ bendrijos ir Daujėnų krašto bendruomenės, Paraiškos neatitiko Pasvalio rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašo reikalavimų pareiškėjams. Projektai buvo įgyvendinti pagal jų parengtus veiklos planus, pateiktos finansinės ir dalykinės ataskaitos. 3 850 Eur buvo skirti Pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programos 2018 m. priemonių įgyvendinimui. 4 024,20 Eur panaudota Visuomenės sveikatos stebėsenos ataskaitos rekomendacijų priemonių plano įgyvendinimui, 1 850 Eur buvo panaudota Pasvalio rajono savižudybių prevencijos 2018–2020 metų programos 2018 m. priemonių įgyvendinimui. Iš viso 2018 metais Programos pajamos buvo 56 882,27 Eur, nes 1 500 Eur daugiau gauta iš Savivaldybės aplinkos apsaugos rėmimo specialiosios programos, bei atstatyta 1 mėn. įmoka (3 560,19 Eur) už poliklinikos patalpų nuomą, pagal Kontrolės ir audito tarnybos išvadas. Likutis 2018 m. gruodžio 31 d. buvo 5 060,19 Eur.

Visi projektai ir programos buvo įgyvendinti pagal parengtus veiklos planus (atsižvelgiant į gautas lėšas), pateikti lėšų panaudojimą pagrindžiantys dokumentai, finansinės ir dalykinės ataskaitos. Programos ataskaita apsvarstyta Bendruomenės sveikatos taryboje. Projektų ir programų veiklų įgyvendinimas trumpai aprašytas pateikiamoje Savivaldybės tarybai tvirtinti Programos priemonių vykdymo ir lėšų panaudojimo ataskaitoje.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Sprendimo įgyvendinimui papildomų lėšų nereikia.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Socialinės paramos ir sveikatos skyriaus vyriausioji specialistė (Savivaldybės gydytoja).

**7. Sprendimo projekto rengimo metu gauti specialistų vertinimai ir išvados.**

Bendruomenės sveikatos taryba pateiktai ataskaitai pritarė.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė